97α. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.361.25/ΔΙ/1640  της 17 Φεβρ./9 Μαρτ. 1987 (ΦΕΚ Β΄  110) Αναγνώριση προϋπηρεσίας σε ελληνικά σχολεία του εξωτερικού Έχοντας υπόψη τις διατάξεις του άρθρ. 15 Κεφ. Α΄ παρ. 7 του Νόμ. 1566/1985, αποφασίζουμε : 1.Για τον καθορισμό του βαθμού εισόδου στην υπηρεσία των εκπαιδευτικών της Α/θμιας και Β/θμιας Εκπαίδευσης που έχουν προϋπηρεσία σε αναγνωρισμένα ελληνικά σχολεία της αλλοδαπής απαιτείται η υποβολή πιστοποιητικού της Δ/νσης εκπαίδευσης ελληνοπαίδων εξωτερικού του Υπουργείου Εθνικής Παιδείας και Θρησκευμάτων. Σελ. 162,04(δ) Τεύχος ΙΒ-4-1 Σελ.50 2.Το πιστοποιητικό αυτό εκδίδεται σύμφωνα με τις διατάξεις του άρθρ. 3 του Νόμ. 1854/1951 όπως κωδικοποιήθηκε με το Π.Δ. 1041/79 (ΦΕΚ 292 τ.Α΄) βάσει πιστοποιητικού του φορέα του σχολείου, στο οποίο υπηρέτησε ο εκπ/κός, κατά κύριο επάγγελμα, με εβδομαδιαίο ωράριο απασχόλησης τουλάχιστον 18 ώρες χωρίς να του καταβληθεί καμιά αποζημίωση ή βοήθημα αντί σύνταξης ή σύνταξη κατά την αποχώρησή του. Το πιστοποιητικό του φορέα του σχολείου πρέπει: α)να αναφέρει το συγκεκριμένο σχολείο, στο οποίο υπηρέτησε ο εκπ/κός, το χρονικό διάστημα και αν υπηρέτησε ως νηπιαγωγός, δάσκαλος ή καθηγητής με συγκεκριμένο κλάδο (π.χ. ΠΕ1, ΠΕ2, ΠΕ3 κ.λ.π.) και  β)να είναι θεωρημένο από την οικεία ελληνική προξενική αρχή, η οποία οφείλει να βεβαιώνει τη νόμιμη συγκρότηση της Ελληνικής κοινότητας της αλλοδαπής, την κανονική λειτουργία του σχολείου ως πλήρους ημερησίου, την αλήθεια του περιεχομένου του και το γνήσιο της υπογραφής του. 3.«Η πιστοποιούμενη προϋπηρεσία υπολογίζεται: α)Για τον καθορισμό βαθμού εισόδου στην υπηρεσία και τη βαθμολογική εξέλιξη των εκπαιδευτικών, σύμφωνα με το άρθρ. 74 του Νόμ. 1566/1985 εφόσον διανύθηκε με τα τυπικά προσόντα του κλάδου στον οποίο έχει ή πρόκειται να διοριστεί ο εκπαιδευτικός στη δημόσια εκπαίδευση του εσωτερικού. β)Για τη μισθολογική εξέλιξη των εκπαιδευτικών σύμφωνα με το άρθρ. 74 του Νόμ. 1566/1985 και το άρθρ. 16 του Νόμ. 1505/1984 όπως τροποποιήθηκε και βελτιώθηκε με το άρθρ. 6 του Νόμ. 1810/1988». Η παρ. 3 αντικαταστάθηκε ως άνω από την Δ2/8551/2-13 Ιουν. 1989 (ΦΕΚ Β΄ 458) Απ. Υπ. Παιδείας. 32.Β.β.97-97α Εκπαιδευτικοί Λειτουργοί εν γένει 